Iroqda chegara qo‘shinlari bosh shtabi yaqinida portlash yuz berdi, ikki harbiy halok bo‘ldi

Iroqning Anbar provinsiyasida chegara qo‘shinlari polklaridan birining shtabi yonida 31-iyul, yakshanba kuni portlash sodir bo‘ldi, oqibatda ikki harbiy hayotdan ko‘z yumdi, deya xabar bermoqda “TASS” Iroq chegara qo‘shinlari qo‘mondonligiga tayanib.

Bundan tashqari, besh nafar harbiy xizmatchi yaralangan. Hodisa Ramadi shahridan 70 km g‘arbga joylashtirilgan Iroq chegara qo‘shinlari ikkinchi polkining shtabi yonida yuz bergan.
Ta’kidlanishicha, teraktni xudkush amalga oshirgan, u polk shtabiga mototsiklda kelib, binoning kirish eshigi yonida o‘zini portlatgan.